पाएं अपने शहर की ताज़ा ख़बरें और फ्री ई-पेपरडाउनलोड करें
शहर के राइकाबाग स्थित महादेव मंदिर में चोरी हो गई। चोरों ने पहले मंदिर में सेंध लगाई। बाद में पुजारी के घर में भी चोरी की। चोर मंदिर से दानपात्र व तिजोरी से नगदी ले गई। वहीं पुजारी के घर से बीस हजार रुपए व दो मोबाइल लेकर चले गए। कल रात हुई इस घटना की उदयमंदिर पुलिस ने जांच आरंभ की है।
उदयमंदिर पुलिस ने बताया कि राइकाबाग महादेव मंदिर के पुजारी ललित पारिक पुत्र भंवरलाल की तरफ से रिपोर्ट दी गई। इसमें बताया कि 1-2 मई की रात को अज्ञात चोर पहले मंदिर में घुसे। जहां दानपेटी के साथ तिजोरी के ताले तोडक़र नगदी चुराई। अभी यह स्पष्ट नहीं हो पाया कि इनमें कुल कितने रुपए थे। इसके बाद चोर मंदिर परिसर में ही बने पुजारी के घर में घुस गए। उस समय पुजारी घर में ही था, लेकिन गहरी नींद के कारण उसे चोरों के घर में घुसने की भनक तक नहीं लग पाई। चोर उसके मकान से चांदी के पांच सिक्के, 20 हजार रुपए, दो मोबाइल सहित अन्य सामान चुरा ले गए। घटना को लेकर उदयमंदिर पुलिस की तरफ से अनुसंधान किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn